Richard Hammond

Richard Mark Hammond (født 19. desember 1969) er en engelsk programleder, journalist og forfatter, mest kjent fra TV-programmene Top Gear (2002–2015), The Grand Tour og Brainiac. Han blir ofte kalt «Hamster» av sine medprogramledere i Top Gear, Jeremy Clarkson og James May. Hammond var også programleder av gameshowet Total Wipeout sammen med Amanda Byram på BBC 1 fra 2009 og fram til det sluttet i 2012. Han presenterte naturprogrammet Planet Earth Live sammen med Julia Bradbury. Han har også presentert 4. sesonger av Brainiac: Science Abuse på kanalen Sky 1.

I 2006 ble Hammond alvorlig skadet i en ulykke under innspillingen av Top Gear. Ulykken skjedde da han kjørte en jet-drevet bil i omtrent 450 kilometer i timen på en nedlagt flystripe i Elvington i England. Legene fortalte dagen etterpå at han hadde pådratt seg en betydelig midlertidig hjerneskade, men at han trolig ville bli godt restituert.Ryste, Camilla (24. september 2006): «Top Gear» utsettes på ubestemt tid etter ulykke, VG 28. januar 2007 var Hammond igjen tilbake på TV-skjermen, frisk nok til å fortsette som programleder i Top Gear. I mars 2017 var han involvert på nytt i en trafikkulykke da han falt av en motorsykkel under innspillingen av TV-serien The Grand Tour i Mosambik.«Richard Hammond injured while filming The Grand Tour», RTE. 20. mars 2017. Tre måneder senere, den 10. juni 2017, krasjet han en Rimac Concept One mens han filmet for The Grand Tour i Hemberg, Sveits. Han fikk skader på et kne, men var «bevisst og kunne snakke» etter ulykken, i henhold til Amazon Prime.«Ex-Top Gear host Richard Hammond injured in Swiss crash», BBC News. 10. juni 2017

 Bibliografi 
Hammond har skrevet en rekke bil- og motorrelaterte bøker for både voksne og barn.

 (2005): What Not To Drive
 (2006): Richard Hammond's Car Confidential
 (2009): A Short History of Caravans in the UK. 
 (2010): Richard Hammond's Caravan Confidential.
 (2016): A Short History of the Motorcycle, Weidenfeld & Nicolson, ISBN 978-0-29760990-2.

Han har også skrevet selvbiografier:

 (2007): On The Edge: My Story, Weidenfeld & Nicolson, ISBN 978-0-297-85327-5.
 (2008): As You Do: Adventures with Evel, Oliver and the Vice-President of Botswana, Orion Publishing Co., ISBN 978-0-297-85520-0.
 (2009): Or Is That Just Me?, Phoenix, ISBN 978-0-297-85521-7.
 (2013): On the Road: Growing up in Eight Journeys - My Early Years, Weidenfeld & Nicolson, ISBN 978-02978-6943-6.

Bøker for barn:

 (2006): Can You Feel the Force?: Putting the Fizz Back into Physics
 (2008): Car Science
 (2009): Blast Lab: More than 30 Mind-Blasting Experiments!, Dorling Kindersley Publishers, ISBN 978-0-7566-5648-5.

 Referanser 

 Eksterne lenker 


 Richard Hammond-omtale på Top Gears hjemmeside
 Artikkel i Aftenposten om bilulykken

Kategori:Britiske TV-programledere
Kategori:Britiske journalister
Kategori:Top Gear
Kategori:Personer fra Solihull